钦定古今图书集成/明伦汇编/氏族典/第346卷 > 周保权
## 钦定古今图书集成/明伦汇编/氏族典/第346卷 > 周保权

按《宋史湖南世家》，“行逢子保权，初为武平军节度副
使，太祖授以起复检校太尉、朗州大都督。武平军节
度张文表举兵据潭州，将取朗陵，尽灭周氏。保权乞
师于朝廷，上遣中使赵璲赍诏谕文表。赵璲至潭州，
文表已为保权之众所杀。保权牙校张从富辈以为
文表已平，而王师继进不已，惧为袭取，相与拒守。太”
祖遣中使谕保权，保权出军于沣州南，未及交锋，望
风而溃，奔窜山谷。王师长驱而南，获从富保权，湖、湘
悉平。保权至，上章待罪，优诏释之，授右千牛卫上将
军。乾德五年，累迁右羽林统军。太平兴国元年，知并
州。雍熙三年，卒。